Finesse is die geleentheid waar ma’s, dogters, oumas, grootoumas en sommer almal, wat wil vrouwees vier, jaarliks bymekaarkom vir 'n heerlike kuiermiddag. Dames word uitgenooi om as gasvrouens vir tafels op te tree en kaartjies te verkoop. Ons gasspreker vermaak die dames en tussendeur peusel hulle aan heerlike verversings wat die gasvrou voorsien. Tussendeur is daar ook spesiale pryse, wat getrek word, om die dag mee te onthou. Dit is ook die geleentheid waar die graad 12-leerders weer vir ons ’n draaitjie met hulle matriekafskeidsrokke maak en almal weer in vervoering daaroor raak.